Hans Scheving

Hans Scheving (født 27. juni 1958) er en dansk arkitekt M.A.A., der sammen med arkitekt Jens Bertelsen driver arkitektfirmaet Bertelsen & Scheving Arkitekter Aps.

Hans Scheving blev uddannet som arkitekt fra Kunstakademiets Arkitektskole i 1984. Han startede sit arbejdsliv som arkitekt i Forsvarets Bygningstjeneste. Derefter arbejdede han for arkitekt Steen Eiler Rasmussen og på tegnestuerne hos Gottlieb, Høegsted & Paludan, Henning Larsen og Tage Lyneborg. Han arbejdede også en kort periode i London, hos arkitektfirmaet TCKW. Han var ekstern lektor ved Danmarks Internationale Studieprogram (DIS) fra 1999 – 2003. Fra 1991 havde han sin egen tegnestue. Siden 2007 har han arbejdet sammen med Jens Bertelsen i Bertelsen & Scheving Arkitekter Aps.

Præmierede konkurrencer 
 Indkøb i konkurrence om Nordhavn, 2008, Bertelsen & Scheving
 Hædrende omtale i konkurrence om Hatlehol Kirke, Norge 2009
 Vinder af parallelopdrag for Københavns Kommune, Pixihaveby, 2009 i Sundholmskvarteret
 Vinder af parallelopdrag for Haldor Topsøe A/S, ny velfærds- og administrationsbygning i Frederikssund, 2010.
 PixiHaveBy på Amager i København nomineret som ét af tre projekter til en af de prestigiøse MIPIM-awards, som uddeles hvert år i Cannes.

Tillidshverv 
 Censor ved Kunstakademiets Arkitektskole fra 2006
 Honorær sekretær, medl. af præsidiet, den Danske Pro Venezia Komite fra 2003
 Censor ved Danmarks Internationale Studieprogram, dep. of Architecture and Design fra 1993

Legater 
 Nationalbankens Jubilæumsfond
 Statens Kunstfond
 Margot og Thorvald Dreyers Fond

Byggeprojekter og rådgivning 
 Sorø Råd-, Ting- og Arresthus, tegnet af Vilhelm Tvede 1880, restaurering for Realdania Byg, 2010-2011.
 Søarsenalet, ombygning, tilbygning og restaurering af det fredede arsenalkompleks på Flådestation Holmen i København, tegnet af Philip de Lange m.fl. 1738, for Søværnets Materielkommando (1994-95) og Forsvarskommandoen, 2008.
 Haldor Topsøe A/S, nybygning af velfærds- og administrationsbygning, Frederikssund, 2010-2011.
 Frydenlund, renovering af fredet park og bygningskompleks Vedbæk, for familien Haldor Topsøe, fra 2009
 PixiHaveBy, Sundholm Syd, parallelopdrag og lokalplan for Københavns Kommune, 2009-10.
 Enhedskole ved Havnen, folke- og gymnasieskole for Ingrid Jespersens Gymnasieskole, del af “Havebyen der danner serier af pauser”, byudviklingsplan for Nordhavn, København. Indkøb i konkurrence 2008.
 Rosenhuset. Renovering af den fredede tidl. administrationsbygning på Tuborg tegnet af Anton Rosen for Københavns Byggestyring og Realdania A/S 2007-2009.
 Det Kongelige Opfostringshus, Hellebækgård, restaurering af den fredede hovedbygning og sidefløje, tegnet af Philip de Lange 1742. 1998-2000.
 Landskabsmaler Ågaards Villa i Rosenvænget, Kbh., tegnet af Vilhelm Dahlerup 1874, restaurering 2010-2011.
 Museet i Søværnets Nyboder, tilbygning og restaurering af den ældste bevarede stok i Chr.IVs Nyboder, opført 1631, for Forsvarets Bygningstjeneste, 1995-96.
 Rungsted Skole, om- og tilbygning af skolen, tegnet af Steen Eiler Rasmussen 1960-, samarbejde m. arkitekt Niels Fuglsang, for Hørsholm Kommune, 2005-2006.
 Trafikstyrelsen, indretning af domicil i Adelgade, for Slots- og Ejendomsstyrelsen, 1998.
 Træningsskolens Arbejdsmarkedsuddannelser, forstandersekretariatet, Viborggade, Kbh., ombygning og renovering, for TAMU, 1996-1997.
 Vitskøl Kloster, opført fra 1140 og frem, diverse restaurerings- og ombygningsarbejder på de fredede klosterbygninger samt nyere avlsbygninger mv., fra 1998, for TAMU.

Bibliografi 
 “Rosenhuset” sammen med Carsten Thau Redigeret af Carsten Thau og Hans Scheving. Realea, 2010
 ”Glimt af Rom” sammen med Thomas Harder. Gyldendal, 2009
 ”Bogen om Rom” sammen med Thomas Harder, Samleren, 2000

Noter

Eksterne henvisninger 
http://bsarkitekter.dk/

Arkitekter fra Danmark
Faglitterære forfattere fra Danmark
Dansksprogede forfattere fra Danmark